اذيربايچان (رسمى: جمهورية اذيربايجان; اذيرى: Azərbaycan Respublikası) هى دولة اسيوية عاصمتها باكو، وليها حدود ويا جيورجيا و ارمينيا و ايران و روسيا و بحر قزوين. اذربايجان نظامها جمهورية ديموقراطيه، وهى كانت تبع الاتحاد السوڤييتى لحد سنة 1991 وقت ما اتتفكك الاتحاد.اذيربايجان بتعتبر دولة عابرة للقارات عشان اجزاء من البلد فى قارة اوروبا و قارة اسيا. اذيربايچان ليها لغه خاصه بيها و هى الاذيرى، وهى ممكن من الدول القليله الى يكون فيها المسلمين الشيعه الاكتريه من السكان. واذيربايجان من الدول الاسلاميه القليله الى بتحكم بنظام علمانى ديموقراطى بعد تركيا ودول قليله تانيه. اذيربايجان بتاخد مساحه كبيره من اليابسه مساحتها 86.6 الف كيلومتر2، وهي موجوده فى الجزء الشرقى للمنطقة اللى ورا جبال القوقاز. اذيربيجان لازقه من الشمال بـ روسيا، ومن الشمال الغربي بجورجيا، ومن الجنوب الغربي بـ ارمينيا، ومن الجنوب بـ ايران، وحدودها معاها 611 كيلو متر، وكمان مع تركيا بحدود 11 كيلو متر. ليها فى الشرق ساحل على بحر قزوين طوله 825 كم تقريبا. كمان تابع ليها اقليم نَخجَوان اللى هو منفصل جغرافيا عن باقي اذيربيجان. واقليم نَخجَوان ليه حدود مع تركيا بطول 11 كيلومت بس. ومن اشهر الناس اللى من الاقليم حيدر علييڤ اول رئيس لاذربيجان وابنه الهام علييڤ الرئيس الحالى .